Nafarroako Parlamentuko Mahaiak, 2021eko azaroaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, lehengaien prezioa igotzeak eragindako krisiari aurre egiteko estrategiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko azaroaren 8an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, Gobernuko lehendakariak ahoz erantzun dezan:

Zure Gobernuak zer estrategia aldezten du lehengaien prezioa igotzeak eragindako krisiari, zeinaren ondorioz modu kezkagarrian igotzen baitira elektrizitatearen prezioa eta geldiarazten baitira gure erkidegoko energia-enpresak, aurre egiteko?

Iruñean, 2021eko azaroaren 4an

Carlos Pérez-Nievas López de Goicoechea